Minu esimene poster sarjast Eesti marjad
#000000
Esimene pääsuke minu marjapostrite sarjast on sündinud. Poster Eesti marjad.
#000002
Kasvõi sellesama blogi ajalugu ütleb, et marju hakkasin ma pildistama juba 2014 ehk siis kuus aastat tagasi. Siis sai pildistatud esimesed 18 tükki (nii aia kui metsamarjad), tehtud Marjamäng (mis on tänaseks otsas, aga fail on huvilistele saadaval) ja siis jäi hobi jäi oma aega ootama.
#000003
Aeg tuli sel suvel. Olime lastega kümnendat suve Hiiumaal. Lapsed juba suuremad, vast seetõttu hakkasin uuesti metsas kolama ja uusi marju koju tassima. Praeguseks on mul pildistatud üle 40 marja, millest 40st kujundasin ka õppekaardid. Kui lastega metsas kolamas käin, siis kasutan A5-formaati (postkaardi suurused kaardid), mis on just mõnus suurus käes hoida, uurida ja näidata.
#000004
Sügisel hakkasin ka oma esimest postrit kujundama ning peale kvaliteedikontrolli on see nüüd valmis ja trükikojas ka sobivale paberile trükitud.
#000005
Postril on 18 enimlevinud söödava metsiku marja pilti: jõhvikas, rabamurakas, põldmurakas (jah, see on ametlik nimi), mustikas, sinikas, metsmaasikas, lillakas, pihlakas, metsvaarikas, kukerpuu, kibuvits, kadakas, toomingas, leesikas, pohl, viirpuu, mage sõstar ja muulukas. Marjadel on juures ka Arial fondi ja kirjatähtedega kirjutatud nimed.
#000006
Kas see jääb viimaseks? Oh ei. Järgmisena võiks teha näiteks mittesöödavate marjadega postri 😀 Oleks huvi?
#000007
Miks ma seda teen? Marjad on nii tohutult ilusad, neid on meie ümber nii palju, paljud on ka täiesti söödavad, aga vähesed julgevad seda teha. Õige ka, isegi korrutan alati lastele, et suhu tohib pista ainult seda marja, mida sa kindlasti tunned. No ja põnev on ka. Eriti metsa minnes.
#000008
Kust saab postrit Eesti marjad?
#000009
Hetkel minu Etsy poest, aga kunagi on ehk postritel päris oma postripood, kes teab.
#000010
Sinu e-postiaadressi ei avaldata. Nõutavad väljad on tähistatud *-ga
#000014
This site uses Akismet to reduce spam. Learn how your comment data is processed.
#000016
Pille VäljatagaEma, ettevõtja, loodusesõberTere! Mina olen Pille (45). Olen vabakutseline iseõppijast fotograaf käsitööline, matkaja, hea toidu sõber, kahe tütre ema (12 ja 13), kes talvel elab Tallinnas ja suvel Hiiumaal. Olen avatud ka koostööpakkumistele. Nii leht, kui kõik lehel olevad pildid, videod ja tekstid on minu enda tehtud.
#000017
var js, fjs = d.getElementsByTagName(s)[0];
js = d.createElement(s); js.id = id;
#000018
Leave this field empty if you're human:
#000019
Porgandisalat viit erinevat moodi (27,467)
Mida teha ülekasvanud kurkidega? (20,409)
#000022
Mina loen:Kuus sidrunit - Liivi blogiIssanda loomaaed on kirjuHeli blogiTagasi EestisSofikene
#000023